**Timothy John Costelloe** SDB (født 3. februar 1954 i East Melbourne i Australia) er en australsk katolsk prelat og erkebiskop av Perth.

Liv og virke
------------

### Bakgrunn

Timothy Costelloe gikk først til skole på *St. Peter's* i East Bentleigh og så *Salesian College* i Chadstone i Melbourne. Han arbeidet først som lærer ved *Christ College* i Melbourne før han trådte inn kos salesianerne i 1977. 

### Prest

Etter å ha fullført sine filosofisk-teologiske studier og avlagt sine ordensløfter 8. september 1985 ble han ordinert til prest 25. oktober 1986 av erkebiskop Thomas Francis Little.

Etter tre år til ved *Salesian College* i Chadstone, dro han til Università Pontificia Salesiana, der han i 1991 tok en grad i teologi. Etter at han kom tilbake til Melbourne, foreleste han ved *Catholic Theological College* i Melbourne. Fra 1996 var Costelloe som sokneprest for *St. Joachim* i Victoria Park i Perth. Samtidig underviste han ved *University of Notre Dame Australia* i Fremantle. Etter å ha fullført sin doktorgrad ved *Melbourne College of Divinity*, ble han rektor for salesianerne i Melbourne i 1999 og vendte tilbake til undervisningen ved *Catholic Theological College*. Fra 2006 var han også sogneprest for *St. John the Baptist* i Clifton Hill-distriktet, og fra 2007 også for *St. Joseph* i Collingwood-distriktet. I løpet av denne tiden hadde Costelloe også flere superiorver hos salesianerne.

### Hjelpebiskop i Melbourne

30. april 2007 ble han utnevnt av pave Benedikt XVI til hjelpebiskop i erkebispedømmet Melbourne og titulærbiskop av *Cluain Iraird*. Den 15. juni 2007 ble han bispeviet av Melbournes erkebiskop Denis Hart. Medkonsekratorer var erkebiskopen av Sydney, kardinal George Pell, og den apostoliske nuntius til Australia, erkebiskop Ambrose Battista De Paoli. Han fokuserte på katolsk utdanning i bispedømmet og i Australian Bishops' Conference, og underviste ved Australian Catholic University.

### Erkebiskop av Perth

Den 20. februar 2012 utnevnte pave Benedikt XVI ham til erkebiskop av Perth. Installasjonen fant sted 21. mars 2012. Han etterfulgte der erkebiskop Barry James Hickey. Den 15. juni 2012 ordinerte han den tidligere anglikanske assistentbiskop i erkebispedømmet Australia, Harry Entwistle, som hadde konvertert til den katolske kirke, til katolsk prest. Samtidig ble Enthwistle *ordinarius* for det personlige ordinatiat *Our Lady of the South Cross* som var opprettet av pave Benedikt XVI for tidligere anglikanere som hadde konvertert til katolisismen.

De katolske biskopene i Australia valgte Timothy Costelloe som sin nye prestident i Bispekonferansen den 6. mai 2022; han etterfulgte erkebiskop Mark Coleridge.[3]

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Kardinal Pietro La Fontaine (1860-1935) \*1906
* Kardinal Celso Benigno Luigi Costantini (1876-1958) \*1921
* Kardinal James Robert Knox (1914-1983) \*1953
* Kardinal George Pell (1941-2023) \*1987
* Erkebiskop Denis Hart (1941- ) \*1997
* Erkebiskop *Timothy John Costelloe* (1954- ) \*2007

Referanser
----------

1. ↑  catholic-hierarchy.org costet, lest 13. januar 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |